ΚΟΙΝΗ ΘΕΣΗ (ΕΚ) αριθ. 4/95 η οποία υιοθετήθηκε από το Συμβούλιο στις 20 Απριλίου 1995 για τη θέσπιση της απόφασης του Ευρωπαϊκού Κοινοβουλίου και του Συμβουλίου της . . . για την καθιέρωση του 1996 ως «ευρωπαϊκού έτους της διά βίου εκπαίδευσης και κατάρτισης»

(95/C 130/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας σύμφωνα με τη διαδικασία που θεσπίζει το άρθρο 189 Β της συνθήκης (4),

Εκτιμώντας:

ότι το Ευρωπαϊκό Συμβούλιο των Βρυξελλών (10 και 11 Δεκεμβρίου 1993) έλαβε υπόψη του τις προτάσεις της Επιτροπής που περιέχονται στη Λευκή Βίβλο για την ανάπτυξη, την ανταγωνιστικότητα και την απασχόληση 7 ότι η εκπαίδευση και η κατάρτιση μπορούν να συμβάλουν στην οικονομική και κοινωνική αλλαγή και την καταπολέμηση της ανεργίας 7 και ότι η καθιέρωση ενός «ευρωπαϊκού έτους εκπαίδευσης και κατάρτισης» όπως προτείνεται στη Λευκή Βίβλο θα μπορούσε να αποτελέσει ένα μήνυμα για να καταστούν ευκρινέστερες οι ουσιώδεις απαιτήσεις και οι μακροπρόθεσμοι στόχοι στους τομείς της εκπαίδευσης και κατάρτισης στην Κοινότητα 7

ότι το 1996 θα είναι το έτος κατά το οποίο θα αναπτυχθούν πλήρως τα προγράμματα Leonardo da Vinci, εγκριθέν από την απόφαση 94/819/ΕΚ (5), και Socrates, εγκριθέν από την απόφαση αριθ. 819/95/ΕΚ (6), που αποτελούν τη δεύτερη γενιά κοινοτικών προγραμμάτων για την εκπαίδευση και την κατάρτιση 7

ότι τα διαρθρωτικά ταμεία και ιδίως το Ευρωπαϊκό Κοινωνικό Ταμείο καθώς και οι σχετικές κοινοτικές πρωτοβουλίες, ιδίως η Adapt (7) και η Emploi (8), θα ενισχύσουν την κατάρτιση και εκπαίδευση υψηλής ποιότητας 7

ότι η διαρκής προσαρμογή των συστημάτων εκπαίδευσης και κατάρτισης σε αυτές τις νέες ανάγκες είναι στρατηγικής σημασίας για την Ευρώπη, αφού η ανταγωνιστικότητα της ευρωπαϊκής οικονομίας και η κοινωνική σταθερότητα στην Ευρώπη βασίζονται στη γνώση, την τεχνογνωσία και τις κοινές βασικές αντιλήψεις 7 ότι η έλξη και το κύρος της επαγγελματικής κατάρτισης εξαρτώνται κατά πολύ από την αναγνώριση της ισοτιμίας γενικής εκπαίδευσης και επαγγελματικής κατάρτισης καθώς και από την κοινωνική αναγνώριση των ειδικευμένων επαγγελμάτων 7

ότι η διά βίου εκμάθηση είναι βασική για την ανάπτυξη της προσωπικότητας διότι μεταδίδει αξίες όπως η αλληλεγγύη και η ανοχή, και ευνοεί τη συμμετοχή στις δημοκρατικές διαδικασίες λήψης αποφάσεων 7 ότι είναι επίσης ουσιώδης για τη βελτίωση των μακροπρόθεσμων προοπτικών απασχόλησης 7 ότι, όπως τονίζει η Λευκή Βίβλος για την ανάπτυξη, την ανταγωνιστικότητα και την απασχόληση, η εκπαίδευση και η κατάρτιση αναμφίβολα θα συμβάλουν στην ανάκαμψη και στην αποκατάσταση της ανταγωνιστικότητας και ενός υψηλού επιπέδου απασχόλησης 7

ότι, σύμφωνα με την ανωτέρω Λευκή Βίβλο, πολλές από τις θέσεις απασχόλησης που ενδέχεται να δημιουργηθούν έως το 2000 θα βασίζονται σε νέα επαγγελματικά πρότυπα συνδεόμενα με τις τεχνολογικές εξελίξεις του οπτικοακουστικού τομέα και της κοινωνίας της πληροφόρησης, οι οποίες απαιτούν συνεχή κατάρτιση και προσαρμογή της βασικής κατάρτισης 7

ότι ορισμένοι τύποι προσφερομένης διδασκαλίας και κατάρτισης (π.χ. λαϊκά πανεπιστήμια, ιδρύματα κατάρτισης ενηλίκων, κέντρα εκπαίδευσης δι' αλληλογραφίας) αποκτούν όλο και μεγαλύτερη σημασία 7 ότι πρέπει να ληφθεί μέριμνα ώστε όλοι οι πολίτες να έχουν πρόσβαση σ' αυτά τα απαραίτητα είδη διδασκαλίας και κατάρτισης 7

ότι η ανάπτυξη της διά βίου εκπαίδευσης και κατάρτισης θα πρέπει να αποσκοπεί κυρίως στην καλύτερη αξιοποίηση των υφιστάμενων ειδικών ικανοτήτων, στην καταπολέμηση του κοινωνικού αποκλεισμού, στην παροχή στις νέες κοπέλες και στις γυναίκες ενός ευρύτερου φάσματος επαγγελματικών προοπτικών και στην απάμβλυνση των περιφερειακών ανισοτήτων 7

ότι, επιπλέον, η διά βίου επιμόρφωση, προσφέροντας προοπτικές απασχόλησης, μπορεί να συντελέσει στην επίλυση ορισμένων κοινωνικών προβλημάτων 7

ότι τα επιτεύγματα των κρατών μελών σε εθνικό επίπεδο και οι πολυάριθμες πρωτοβουλίες σε περιφερειακό ή τοπικό επίπεδο, καθώς και τα προγράμματα και οι πρωτοβουλίες της Ευρωπαϊκής Ένωσης και το έργο του Συμβουλίου της Ευρώπης και άλλων διεθνών οργανισμών που δραστηριοποιούνται στον τομέα της εκπαίδευσης και της κατάρτισης, πρέπει να αποτελούν αντικείμενο ανταλλαγής εμπειριών και αμοιβαίας πληροφόρησης 7

ότι τα συστήματα τηλεμάθησης και αυτοεκμάθησης, τα διεθνή δίκτυα (κυρίως υπολογιστών), η αμφίδρομη επικοινωνία μεταξύ διδασκόντων και διδασκομένων κατά την εκμάθηση, καθώς και οι υποδομές πληροφόρησης μπορούν να διαδραματίσουν σημαντικό ρόλο στην διά βίου εκμάθηση 7 ότι τα διεθνή δίκτυα προσφέρονται ιδιαίτερα για την εκμάθηση γλωσσών και ότι η ενσωμάτωσή τους στη διαδικασία της διά βίου εκμάθησης διευκολύνεται από την παροχή επαρκούς βασικής εκπαίδευσης 7

ότι η διοργάνωση ενός ευρωπαϊκού έτους διά βίου εκπαίδευσης και κατάρτισης συμβάλλει στο πρόγραμμα δράσης που αποφασίστηκε από το Ευρωπαϊκό Συμβούλιο για την καταπολέμηση της ανεργίας 7 ότι, δεδομένης της σύνδεσής του με την προαναφερόμενη πρωτοβουλία, οι στόχοι του ευρωπαϊκού έτους θα επιτευχθούν καλύτερα σε κοινοτικό επίπεδο, και ότι το ευρωπαϊκό έτος θα στηρίξει, σύμφωνα με την αρχή της επικουρικότητας, την εκπαιδευτική πολιτική και τις εκπαιδευτικές πρακτικές των κρατών μελών 7

ότι στις 20 Δεκεμβρίου 1994 συμφωνήθηκε ένα «modus vivendi» μεταξύ του Ευρωπαϊκού Κοινοβουλίου, του Συμβουλίου και της Επιτροπής όσον αφορά τα μέτρα εκτέλεσης των πράξων που εγκρίνονται σύμφωνα με τη διαδικασία που ορίζεται στο άρθρο 189 Β της συνθήκης 7

ότι η παρούσα απόφαση καθορίζει καθ' όλη τη διάρκεια εφαρμογής του προγράμματος χρηματοδοτικό πλαίσιο, το οποίο αποτελεί κατ' εξοχήν αναφορά για την αρμόδια για τον προϋπολογισμό αρχή στο πλαίσιο της ετήσιας διαδικασίας του προϋπολογισμού κατά την έννοια του σημείου 1 της κοινής δήλωσης του Κοινοβουλίου του Συμβουλίου και της Επιτροπής της 6ης Μαρτίου 1995 (9),

ΑΠΟΦΑΣΙΖΟΥΝ:

Άρθρο 1

1. Το έτος 1996 ανακηρύσσεται «Ευρωπαϊκό έτος της διά βίου εκπαίδευσης και κατάρτισης».

2. Κατά τη διάρκεια του έτους αναλαμβάνονται δράσεις ενημέρωσης, ευαισθητοποίησης και προώθησης των δυνατοτήτων διαρκούς επαγγελματικής εκπαίδευσης και κατάρτισης. Σκοπός είναι η πρόωθηση της προσωπικής εξέλιξης και του πνεύματος πρωτοβουλίας των ατόμων, της ενσωμάτωσής τους στο εργασιακό περιβάλλον και την κοινωνία, της συμμετοχής τους στη δημοκρατική διαδικασία λήψης των αποφάσεων, και της ικανότητάς τους να προσαρμόζονται στις οικονομικές, τεχνολογικές και κοινωνικές μεταβολές. Η προετοιμασία των δράσεων θα πραγματοποιηθεί το 1995.

Άρθρο 2

Τα θέματα του ευρωπαϊκού έτους θα είναι τα ακόλουθα:

1. Η σημασία της γενικής εκπαίδευσης, υψηλής ποιότητας και ανοιχτής σε όλους αδιακρίτως συμπεριλαμβανομένης και της ικανότητας αυτόνομης εκμάθησης, ως προετοιμασία για τη διά βίου εκπαίδευση και κατάρτιση.

2. Η προώθηση της επαγγελματικής κατάρτισης που θα οδηγεί στην απόκτηση προσόντων για όλα τα νεαρής ηλικίας άτομα, ως προϋπόθεση για την ομαλή μετάβαση στην επαγγελματική ζωή και βάση για την περαιτέρω προσωπική εξέλιξη, για τη διαρκή ποσαρμογή στην αγορά εργασίας και για την επίτευξη της ισότητας ευκαιριών μεταξύ ανδρών και γυναικών.

3. Η προώθηση της διά βίου εκπαίδευσης και κατάρτισης, ως αρμονική συνέχεια της σχολικής εκπαίδευσης και της αρχικής επαγγελματικής κατάρτισης και σε σχέση με τις νέες εργασιακές και κοινωνικές απαιτήσεις, καθώς και η εξασφάλιση της ποιότητας και της διαφάνειας μιας τέτοιας εκπαίδευσης και κατάρτισης.

4. Η παροχή κινήτρων στα άτομα για τη διά βίου εκπαίδευση και κατάρτιση και η ανάπτυξη της εν λόγω εκπαίδευσης και κατάρτισης υπέρ ομάδων του πληθυσμού που ενώ έχουν μεγάλη ανάγκη έχουν επωφεληθεί ελάχιστα ή και καθόλου αυτής, ιδίως οι νέες κοπέλες και οι γυναίκες.

5. Η βελτιωμένη συνεργασία εκπαιδευτικών ιδρυμάτων και οικονομικών κύκλων, ιδίως μικρών και μεσαίων επιχειρήσεων.

6. Η ευαισθητοποίηση των κοινωνικών εταίρων όσον αφορά τη σημασία της δημιουργίας νέων δυνατοτήτων διά βίου εκπαίδευσης και κατάρτισης στα πλαίσια της ευρωπαϊκής ανταγωνιστικότητας και μιας οικονομικής προόδου υψηλής εντάσεως εργασίας.

7. Η ευαισθητοποίηση των γονέων όσον αφορά αφενός τη σημασία της εκπαίδευσης και της κατάρτισης των παιδιών και των νέων με μια προοπτική διά βίου εκμάθησης, και αφετέρου το ρόλο που μπορούν εν προκειμένω να αναλάβουν.

8. Η ανάπτυξη της ευρωπαϊκής διάστασης της αρχικής και συνεχούς εκπαίδευσης και κατάρτισης, η προαγωγή της αμοιβαίας κατανόησης και της κινητικότητας στην Ευρώπη, καθώς και ενός ευρωπαϊκού χώρου εκπαιδευτικής συνεργασίας. Η ευαισθητοποίηση των Ευρωπαίων πολιτών στις δραστηριότητες της Ευρωπαϊκής Ένωσης, ιδίως όσον αφορά την ακαδημαϊκή και επαγγελματική αναγνώριση των διπλωμάτων και των επαγγελματικών προσόντων, ανάλογα με τα συστήματα των κρατών μελών, και η προώθηση των γλωσσικών ικανοτήτων.

Άρθρο 3

1. Οι δράσεις που αναφέρονται στο άρθρο 1 παράγραφος 2 περιλαμβάνουν εκδηλώσεις γενικού ή θεματικού χαρακτήρα, επεξεργασία και διάδοση προϊόντων επικοινωνίας, καθώς και μελέτες και δημοσκοπήσεις κατά τα διαλαμβανόμενα στο παράρτημα. Μεταξύ των δράσεων που αναφέρονται στο σημείο Β του παραρτήματος, θα δοθεί προτεραιότητα στις δράσεις που προσφέρουν μια πρακτική απόδειξη των πλεονεκτημάτων της εκπαίδευσης και κατάρτισης, στις δράσεις που τονίζουν τη θέση της εκπαίδευσης και της κατάρτισης στη διά βίου εκμάθηση, στις δράσεις που ωθούν τους εργοδότες να συμβάλουν στην παροχή αρχικής και συνεχούς κατάρτισης, στις δράσεις που αναδεικνύουν το ρόλο της διεθνούς συνεργασίας και στις δράσεις που δημοσιοποιούν τα αποτελέσματα των κοινοτικών παρεμβάσεων.

2. Θα μπορούσαν να αξιοποιηθούν και άλλες πρωτοβουλίες που υπάρχουν στον τομέα της εκπαίδευσης και κατάρτισης, οι οποίες θα μπορούν να συμβάλουν στην επίτευξη των στόχων του ευρωπαϊκού έτους.

Άρθρο 4

Η Επιτροπή είναι υπεύθυνη για την εφαρμογή της παρούσας απόφασης.

Η Επιτροπή επικουρείται από μια ad hoc επιτροπή συμβουλευτικού χαρακτήρα, αποτελούμενη από δύο αντιπροσώπους των κρατών μελών και της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν δυνάμει των σημείων Α, Β και Γ του παραρτήματος. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 5

1. Κάθε κράτος μέλος ορίζει μία ή περισσότερες υπηρεσίες αρμόδιες για την επιλογή, το συντονισμό και την εφαρμογή, σε εθνικό επίπεδο, των προβλεπόμενων από την απόφαση αυτή δράσεων.

2. Οι αιτήσεις χρηματοδότησης για τις δράσεις που προβλέπονται σύμφωνα με το τμήμα Β του παραρτήματος, υποβάλλονται στην Επιτροπή από τα ενδιαφερόμενα κράτη μέλη.

3. Οι αποφάσεις για τις δράσεις που προβλέπονται στα σημεία Α και Β του παραρτήματος λαμβάνονται από την Επιτροπή σύμφωνα με τη διαδικασία που προβλέπεται στο άρθρο 4. Η Επιτροπή εξασφαλίζει την ισορροπία όσον αφορά την κατανομή μεταξύ κρατών μελών και διαφόρων τομέων εκπαίδευσης και κατάρτισης.

Άρθρο 6

1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, ανέρχεται σε 8 εκατομμύρια Ecu.

2. Τα ετήσια κονδύλια εγκρίνονται από την αρμόδια επί του προϋπολογισμού αρχή σύμφωνα με τις τρέχουσες δημοσιονομικές προοπτικές.

Άρθρο 7

Η Επιτροπή σε συνεργασία με τα κράτη μέλη εξασφαλίζει τη συνέπεια και τη συμπληρωματικότητα μεταξύ των δράσεων της παρούσας απόφασης και άλλων κοινοτικών δράσεων, ιδίως τα προγράμματα Leonardo da Vinci και Socrates.

Άρθρο 8

Η Επιτροπή θα υποβάλει πριν από τις 31 Δεκεμβρίου 1997 στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή Περιφερειών έκθεση σχετικά με την εφαρμογή, τα αποτελέσματα και τη συνολική αξιολόγηση των δράσεων που προβλέπονται από την παρούσα απόφαση.

Άρθρο 9

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Αρχίζει να ισχύει από την ημέρα της δημοσίευσής της.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. 287 C της 15. 10. 1994, σ. 18.

(2) Γνώμη που διατυπώθηκε στις 23 Νοεμβρίου 1994 (ΕΕ αριθ. C 397 της 31. 12. 1994, σ. 15).

(3) Γνώμη που διατυπώθηκε στις 16 Νοεμβρίου 1994 (δεν δημοσιεύθηκε ακόμα στην Επίσημη Εφημερίδα).

(4) Γνώμη του Ευρωπαϊκού Κοινοβουλίου της 16ης Μαρτίου 1995 (δεν δημοσιεύθηκε ακόμα στην Επίσημη Εφημερίδα), κοινή θέση του Συμβουλίου (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκού Κοινοβουλίου (δεν δημοσιεύθηκε ακόμα στην Επίσημη Εφημερίδα).

(5) ΕΕ αριθ. L 340 της 29. 12. 1994, σ. 8.

(6) ΕΕ αριθ. L 87 της 20. 4. 1995, σ. 10.

(7) ΕΕ αριθ. C 180 της 1. 7. 1994, σ. 30.

(8) ΕΕ αριθ. C 180 της 1. 7. 1994, σ. 36.

(9) ΕΕ αριθ. C . . .

ΠΑΡΑΡΤΗΜΑ

ΦΥΣΗ ΤΩΝ ΔΡΑΣΕΩΝ ΤΟΥ ΑΡΘΡΟΥ 1 ΠΑΡΑΓΡΑΦΟΣ 2

Α. Δράσεις σχετικές με τα θέματα του ευρωπαϊκού έτους, οι οποίες χρηματοδοτούνται πλήρως από τον κοινοτικό προϋπολογισμό

1. α) Διαργάνωση συναντήσεων σε ευρωπαϊκό επίπεδο 7

β) διοργάνωση συναντήσεων σε κάθε κρατος μέλος, με σκοπό να υπογραμμισθεί η συμβολή της ευρωπαϊκής συνεργασίας.

2. Ενημερωτικές και διαφημιστικές εκστρατείες σε κοινοτικό επίπεδο, οι οποίες προϋποθέτουν:

α) τη δημιουργία λογότυπου και συνθήματος για το ευρωπαϊκό έτος (1) 7

β) την ετοιμασία προϊόντων επικοινωνίας που αφορούν σχέδια σχετικά με τα θέματα του ευρωπαϊκού έτους και τα οποία παρουσιάζουν κοινοτικό ενδιαφέρον, με σκοπό να κινηθεί το ενδιαφέρον του κοινού και να αναληφθούν δράσεις σε εθνικό και περιφερειακό επίπεδο 7

γ) τη συνεργασία με τα μέσα μαζικής ενημέρωσης 7

δ) τη διοργάνωση ευρωπαϊκών διαγωνισμών που θα προβάλουν εμπειρίες και επιτεύγματα σχετικά με τα θέματα του ευρωπαϊκού έτους.

3. Άλλες δράσεις

Μελέτες και δημοσκοπήσεις, με τον ειδικότερο στόχο να προσδιοριστούν καλύτερα οι προσδοκίες των διαφόρων κατηγοριών κοινού ως προς τα θέματα του ευρωπαϊκού έτους, και ο τρόπος με τον οποίο θα μπορούσε ή Ένωση να ανταποκριθεί σ' αυτές τις προσδοκίες. Μελέτες αξιολόγησης για τις επιπτώσεις του ευρωπαϊκού έτους.

Β. Δράσεις σχετικές με τα θέματα του ευρωπαϊκού έτους, οι οποίες συχρηματοδοτούνται από τον κοινοτικό προϋπολογισμό

Οι δράσεις που προτείνονται από τις εθνικές αρχές στα πλαίσια του ευρωπαϊκού έτους θα μπορούν ενδεχομένως να χρηματοδοτούνται από τον κοινοτικό προϋπολογισμό, μέχρι το 50 % του κόστους. Οι δράσεις αυτές θα μπορούν, μεταξύ άλλων, να αφορούν:

α) εκδηλώσεις σε εθνικό ή περιφερειακό πλαίσιο γύρω από τα θέματα του ευρωπαϊκού έτους 7

β) δράσεις πληροφόρησης και διάδοσης παραδειγμάτων ορθής πρακτικής 7

γ) απονομή βραβείων ή διαγωνισμούς σε εθνικό ή περιφερειακό επίπεδο.

Γ. Δράσεις που δεν χρηματοδοτούνται από τον κοινοτικό προϋπολογισμό

Εθελοντικές δράσεις που αναλαμβάνονται από δημόσιους ή ιδιωτικούς φορείς, που περιλαμβάνουν μεταξύ άλλων την άδεια χρήσης του λογότυπου και την εκμετάλλευση των θεμάτων προτεραιότητας του ευρωπαϊκού έτους σε διαφημιστικές εκστρατείες και σε άλλες εκδηλώσεις.

(1) Εξυπακούεται ότι για την υποβολή προτάσεων θα προτιμηθούν πρόσωπα που συνδέονται με ιδρύματα εκπαίδευσης και κατάρτισης.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. Εισαγωγή

1. Στις 29 Σεπτεμβρίου 1994 η Επιτροπή υπέβαλε πρόταση απόφασης του Ευρωπαϊκού Κοινοβουλίου και του Συμβουλίου για την καθιέρωση του 1966 ως «Ευρωπαϊκού έτους της διά βίου εκπαίδευσης και κατάρτισης».

2. Η Οικονομική και Κοινωνική Επιτροπή, η Επιτροπή Περιφερειών και το Ευρωπαϊκό Κοινοβούλιο διατύπωσαν τις γνώμες τους αντίστοιχα στις 23 Νοεμβρίου 1994 (1), στις 16 Νοεμβρίου 1994 (2) και στις 16 Μαρτίου 1995 (3).

3. Η Επιτροπή υπέβαλε τροποποιημένη πρόταση απόφασης στις 31 Μαρτίου 19954 βάσει των ανωτέρω γνωμών.

4. Το Συμβούλιο καθόρισε στις . . . 1995 την κοινή του θέση σύμφωνα με το άρθρο 189 Β της συνθήκης.

II. Στόχος της προτάσης

Η πρόταση αποσκοπεί κυρίως στην ανάληψη δράσεων ενημέρωσης, ευαισθητοποίησης και προώθησης των δυνατοτήτων της διά βίου εκπαίδευσης και κατάρτισης καθώς και στην καθιέρωση του 1996 ως «Ευρωπαϊκού έτους της διά βίου εκπαίδευσης και κατάρτισης».

1. ΓΕΝΙΚΕΣ ΠΑΡΑΤΗΡΗΣΕΙΣ

Η πρόταση της Επιτροπής προτίθεται να ευαισθητοποιήσει το ευρωπαϊκό κοινό ως προς τη σημασία της διά βίου εκπαίδευσης και επιμόρφωσης η οποία αποτελεί πρωταρχικό στοιχείο για την προσωπική εξέλιξη των ατόμων. Αποσκοπεί επίσης στην προώθηση μιας καλύτερης συνεργασίας σε διάφορα επίπεδα ανάμεσα στις δομές εκπαίδευσης και κατάρτισης και στον επιχειρηματικό κόσμο. Επιδιώκει επίσης την υλοποίηση ενός ευρωπαϊκού χώρου εκπαίδευσης και κατάρτισης με την ακαδημαϊκή και επαγγελματική αναγνώριση των τυπικών προσόντων και με την καθιέρωση μιας ευρωπαϊκής διάστασης στην κατάρτιση των σπουδαστών και των διδασκομένων κατά την εκμάθηση, αποβλέποντας ταυτόχρονα σε μια καλύτερη υλοποίηση της ισότητας ευκαιριών ιδίως μεταξύ ανδρών και γυναικών κατά την πρόσβαση στην εκπαίδευση και κατάρτιση.

Στην κοινή του θέση το Συμβούλιο διατηρεί την πρόταση της Επιτροπής κατά το ουσιαστικό της μέρος επιφέροντάς της τις τροποποιήσεις που έκρινε απαραίτητες.

2. ΕΙΔΙΚΕΣ ΠΑΡΑΤΗΡΗΣΕΙΣ

(οι κατωτέρω αναφορές παραπέμπουν στο κείμενο της κοινής θέσης)

2.1. Τροποποιήσεις του Συμβουλίου στην τροποποιημένη πρόταση της Επιτροπής

Οι κυριότερες τροποποιήσεις που επέφερε το Συμβούλιο στην τροποποιημένη πρόταση της Επιτροπής αφορούν:

α) Συνολικό ποσό χρηματοδότησης (άρθρο 6)

Το Συμβούλιο συνέταξε σύμφωνα με τη δήλωση του Κοινοβουλίου, της Επιτροπής και του Συμβουλίου της 6ης Μαρτίου 1995 σχετικά με την εγγραφή διατάξεων περί χρηματοδότησης στις νομοθετικές πράξεις, ένα νέο άρθρο 6, στο οποίο ενέγραψε συνολικό ποσό χρηματοδότησης ύψους οκτώ εκατομμυρίων Ecu, το οποίο προβλέπεται και στο χρηματοδοτικό δελτίο της Επιτροπής. Στο αιτιολογικό προστέθηκε επίσης μια σχετική προτελευταία παράγραφος.

β) Θέματα του Ευρωπαϊκού έτους της διά βίου εκπαίδευσης και κατάρτισης

Το Συμβούλιο ανέπτυξε το περιεχόμενο του άρθρου 2 προβλέποντας οκτώ θέματα, όπου περιλαμβάνονται και ενισχύονται οι τέσσερεις στόχοι της αρχικής πρότασης της Επιτροπής.

2.2. Τροπολογίες του Ευρωπαϊκού Κοινοβουλίου

I. Τροπολογίες του Ευρωπαϊκού Κοινοβουλίου που αποδέχτηκε η Επιτροπή

Η Επιτροπή υιοθετεί στην τροποποιημένη πρότασή της εν όλω ή εν μέρει 28 από τις 39 τροπολογίες του Κοινοβουλίου.

α) Τροπολογίες του Κοινοβουλίου που αποδέχτηκε το Συμβούλιο

Το Συμβούλιο αποδέχτηκε 25 από τις τροπολογίες του Κοινοβουλίου εν όλω ή εν μέρει ή με άλλη διατύπωση ή ακόμη υιοθετώντας το πνεύμα ορισμένων από αυτές. Οι τροπολογίες αυτές είναι οι εξής: 1, 2, 3, 4, 5, 6, 7, 8, 9, 12, 15, 16, 17, 18, 20, 40, 24, 27, 41, 30, 32, 34, 35, 36, 38.

β) Τροπολογίες του Κοινοβουλίου που δεν έγιναν αποδεκτές από το Συμβούλιο

Το Συμβούλιο δεν μπόρεσε να αποδεχτεί τις τροπολογίες αριθ. 10, 11, 21, 22, 28 και 33 γιατί δεν λαμβάνουν υπόψη τους την αρχή της επικουρικότητας.

Τροπολογία 13: νέα αιτιολογική παράγραφος που προβλέπει χρηματοδοτικό δελτίο ενημερωμένο βάσει του προσχεδίου προϋπολογισμού για το 1996

Το Συμβούλιο θεώρησε παρωχημένο το περιεχόμενο της τροπολογίας αυτής λαμβάνομένου υπόψη του γεγονότος ότι το προσχέδιο προϋπολογισμού για το 1996 θα υποβληθεί στην αρχή επί του προϋπολογισμού πριν από την έκδοση της απόφασης για το ευρωπαϊκό έτος. Εξάλλου η τελευταία αιτιολογική παράγραφος της κοινής θέσης, η οποία παραπέμπει στην ετήσια δημοσιονομική διαδικασία και στο συνολικό ποσό χρηματοδότησης που ορίζεται στην απόφαση, καθιστά περιττή την εν λόγω τροπολογία.

Τροπολογία 14: σχετικά με το άρθρο 1 παράγραφος 2, που αποσκοπεί να επεξηγήσει την έκφραση «διά βίου».

Το Συμβούλιο θεωρεί ότι η τροπολογία αυτή αφορά μόνον το γερμανικό κείμενο της απόφασης και ότι, εν πάση περιπτώσει, η έκφραση που περιλαμβάνεται στο κείμενο της κοινής θέσης είναι σε θέση να ανταποκριθεί στη βασική ανησυχία που εκφράζεται στην τροπολογία.

Τροπολογίες 25 και 26 - (αφορούν το άρθρο 4 και είναι σχετικές με την τήρηση και την ερμηνεία των διατάξεων της συμφωνίας της 20ής Δεκεμβρίου 1994 για ένα «modus vivendi» ανάμεσα στο Ευρωπαϊκό Κοινοβούλιο, το Συμβούλιο και την Επιτροπή σχετικά με τα μέτρα εκτέλεσης των πράξεων που εκδίδονται σύμφωνα με τη διαδικασία του άρθρου 189Β της συνθήκης).

Το Συμβούλιο θεωρεί ότι η προτελευταία παράγραφος του αιτιολογικού της κοινής θέσης (που είναι σύμφωνη, άλλωστε με την τροπολογία αριθ. 12 του Ευρωπαϊκού Κοινοβουλίου) καλύπτει τη βασική ανησυχία που εκφράζεται με τις δύο αυτές τροπολογίες.

Τροπολογία 39: σχετικά με το στοιχείο β) της παραγράφου Β του παραρτήματος και που αποσκοπεί στην κατάργηση των δράσεων πληροφόρησης και διάδοσης παραδειγμάτων ορθής πρακτικής που αφορούν τα θέματα του Ευρωπαϊκού Έτους και συγχρηματοδοτούνται από τον κοινοτικό προϋπολογισμό.

Το Συμβούλιο θεώρησε ότι οι εν λόγω δράσεις έχουν μια ορισμένη «προστιθέμενη αξία» και απέρριψε, ως εκ τούτου, αυτή την τροπολογία του Κοινοβουλίου.

II. Τροπολογίες του Κοινοβουλίου που αποδέχτηκε η Επιτροπή και δεν αποδέχτηκε το Συμβούλιο:

Τροπολογία 23: (σχετικά με το άρθρο 3 και που αποσκοπεί στην τροποποίηση της παραγράφου 2 καθώς και στην προσθήκη μιας συμπληρωματικής παραγράφου 3 με σκοπό να προσδιοριστούν καλύτερα οι προτεραιότητες βάσει των οποίων θα γίνει η επιλογή των δράσεων που μνημονεύονται στο άρθρο 1 της απόφασης).Το Συμβούλιο υπογραμμίζοντας ότι το περιεχόμενο της τροπολογίας περιλαμβάνεται τουλάχιστον εν μέρει στο πλαίσιο των άρθρων 2 και 3 της κοινής θέσης θεωρεί περιττή την τροπολογία ως έχει.

Τροπολογία 31: (σχετικά με μια νέα παράγραφο του άρθρου 7 της κοινής θέσης που προβλέπει δράση της Επιτροπής και των κρατών μελών υπέρ της συμμετοχής των κοινωνικών εταίρων και, ενδεχομένως, των αρχών περιφερειακής και τοπικής αυτοδιοίκησης στην ανάληψη των δραστηριοτήτων για το Ευρωπαϊκό Έτος της διά βίου εκπαίδευσης και κατάρτισης).Το Συμβούλιο δεν μπόρεσε να αποδεχτεί την τροπολογία αυτή κρίνοντας ότι θέτει σε αμφισβήτηση την αρχή της επικουρικότητας.

Τροπολογία 37: (σχετικά με την παράγραφο 2 του μέρους Α του παραρτήματος και που αποσκοπεί να προσθέσει ένα σημείο σχετικά με τη χορήγηση στους συμμετέχοντες στις δραστηριότητες για το ευρωπαϊκό έτος μιας βεβαίωσης περί της εν λόγω συμμετοχής).Το Συμβούλιο θεωρεί ότι για λόγους σκοπιμότητας η τροπολογία αυτή δεν πρέπει να γίνει αποδεκτή.

(1) ΕΕ αριθ. C 397 της 31. 12. 1994, σ. 15.

(2) ΕΕ αριθ. C . . .

(3) Δεν δημοσιεύθηκε ακόμη στην Επίσημη Εφημερίδα.

(4) Δεν δημοσιεύθηκε ακόμη στην Επίσημη Εφημερίδα.